### 6.     Beslutning om frigivelse af midler til renovering af mole på Gisseløre lystbådehavn

**Åbent**

Sagsnr.: 326-2017-7819        J.nr.: 08.02.05           Dokumentnr.:
326-2018-158288

**Sagstype**

Beslutning.

**Resume og sagens baggrund**

På investeringsoversigterne for 2017 og 2018 er der i alt
afsat 2 mio. kr. til oprensning af Houget og lystbådehavnen ved [adresse]. Der
er tidligere frigivet i alt 200.000 kr. til projektundersøgelser, geoteknik og
udarbejdelse af skitseprojekt. Der søges om frigivelse af restrådighedsbeløbet
på i alt 1,8 mio. kr. til renovering af molen på [adresse].

**Indstillinger**

Direktøren indstiller, at der gives anlægsbevilling på 1,8
mio. kr. renovering af molen på [adresse] finansieret af de afsatte rådighedsbeløb.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Kommunalbestyrelsen har i alt afsat 2 mio. kr. til
oprensning og uddybning ved [adresse]. Der er indtil videre
anvendt cirka 200.000 kr. til miljøundersøgelser, geoteknik og skitseprojekt.

Brugerne i området er [adresse], Naja Krogh og
Helle Clausen. Særligt for Haabet og Helle Clausen er det et problem, at vanddybderne
ikke er tilstrækkelige til, at alle pladser kan udnyttes.

Undersøgelserne viser, at oprensning og uddybning vil koste
cirka 3,7 mio. kr. inkl. en pulje til uforudsete omkostninger. Det er
væsentligt mere end oprindeligt forudsat og skyldes, at det opgravede materiale
er så forurenet, at det skal deponeres.

Molen, der er forbindelsen til den østlige flydebro, er i så
dårlig stand, at der ved en uddybning er risiko for, at molen vil skride i
havnebassinet. Der bør derfor ikke foretages uddybning og oprensning før molen
er renoveret.

Renovering af molen estimeres at koste cirka 2,6 mio. kr.
inkl. en pulje til uforudseelige omkostninger. Administrationen har tilpasset
projektet sammen med repræsentanter for sejlklubben, der bidrager med frivillig
arbejdskraft og materialer til de dele af projektet der ikke kan gennemføres indenfor
det resterende beløb på investeringsoversigten. Det indebærer, at de forventede
udgifter kan reduceres til cirka 1,8 mio. kr.

Der resterer 1,8 mio. kr. af rådighedsbeløb til oprensning
og uddybning ved [adresse]. Administrationen foreslår,

1. at beløbet
anvendes til renovering af molen og

2. at det drøftes
hvordan en efterfølgende oprensning og uddybning finansieres.

Alternativt kan projektet afsluttes uden anden oprensning
end den der på et tidspunkt skal ske i indsejlingen. Dette vil dog ikke løse de
problemer brugerne har i selve havneområdet.

**Økonomiske konsekvenser**

Der er et restrådighedsbeløb på 1,8 mio. kr. til oprensning
af Houget og [adresse] ved [adresse].

Økonomichefen bemærker, at restrådighedsbeløbet herefter
udgør 0 kr.